cyanic-selkie/wikianc huggingface dataset:
Joosep Arimaatiast
LK 23:50-53 toob välja, et Joosep Arimaatiast oli hea ja õiglane mees Juuda rahva linnast. Olles Jeeuse ihu endale saanud mähkis ta Jeesuse kallisse lõuendisse ning pani ta kivisse raiutud hauda, kuhu ei olnud mitte kedagi varem veel asetatud.
Jh 19:38-42 toob välja, et Joosep, kartuses juutide ees, palus Pilaatuselt, et ta tohiks Jeeuse ihu ristilt maha võtta. Küll aga ei teinud ta seda üksi, vaid koos Nikodeemusega, kes tõi kaasa segatud mürri ja aaloet ligi sada naela. Nad mähkisid Jeesuse linastesse riietesse lõhnarohtudega, mis oli juutide matmisviis. Selles paigas, kus Jeesus oli risti löödud, oli aed ja selles aias oli haud, kuhu nad Jeesuse asetasid.
Dirigent
Dirigent (ladina keeles dirigens 'suunama') ehk orkestri- või koorijuht on muusikaharidusega loovisik, kes juhatab orkestrit ja/või koori.
Dirigeerimise ajalugu
Juba vanaajal hoolitses üks ansambli liige koosmängu eest. Näiteks Vana-Kreekas löödi sauaga üles-alla, Vana-Roomas taoti jalaga vastu maad.
15. ja 16. sajandil lõid mõned dirigendid takti rullikeeratud noodiga. 17. sajandi Prantsusmaal löödi takti pika sauaga vastu põrandat. Jean-Baptiste Lully lõi saua otsaga põranda asemel vastu jalapöida ja suri gangreeni tagajärjel. Kuni 18. sajandini juhatas heliteost harilikult helilooja klavessiini taga istudes. Prantsusmaal juhatas esimese viiuli mängija.
19. sajandil hakati dirigeerimist pidama iseseisvaks elukutseks. Sel ajal suurenes ansambli koosseis ja seda hakkas mängu ajal juhatama eraldi isik, kes ei mänginud ühtki muusikariista. Ühtlasi muutus sel ajal tavalisemaks dirigendikepi kasutamine, sest seda oli parem näha kui paljaid käsi või rullikeeratud paberilehte. Dirigent määras tempo ja aitas pillimängijatel õigel ajal sisse astuda. Ooperis oli tavaks, et dirigent seisab näoga lava poole, orkester selja taga, sest keskenduti lauljaile. 1897. aastal sai Gustav Mahler Viini Riigiooperi dirigendiks ja poodium toodi orkestriruumi ette.
Esialgu peeti loomulikuks, et iga hea helilooja on ühtlasi hea dirigent. Tõepoolest, paljud 19. sajandi parimad dirigendid olid ühtlasi head heliloojad, näiteks Louis Antoine Jullien, Felix Mendelssohn, Louis Spohr ja Carl Maria von Weber. Hiljem hakkasid need elukutsed siiski eralduma: tekkisid heliloojad, kes ei osanud kuigi hästi dirigeerida, ja elukutselised dirigendid (esimesena Hans von Bülow), kes ei olnud heliloojad.
Kuigi tänapäeval kasutab enamik dirigente keppi, ei tee seda siiski kõik. Tuntud dirigentide hulka, kes ei kasuta(nud) keppi, kuuluvad Pierre Boulez, Leonard Bernstein ja Leopold Stokowski.
Hector Berlioz ja Richard Wagner, kes mõlemad olid nii suurepärased heliloojad kui ka dirigendid, kirjutasid ühtlasi esimesed sellealased artiklid. Wagneril on suured teened dirigendi rolli tähtsustumises: enne peeti dirigenti lihtsalt selleks, kes vastutab ühtse rütmi ja selle eest, et pillid õigel ajal mängima hakkaksid, kuid Wagner kirjutas esimesena dirigendist kui orkestriteose lavastajast, kes orkestri abil realiseerib oma nägemuse sellest helitööst.
Warner Bros.
pisi|Warner Bros. logo pisi|Warner Brosi stuudiote kontorihoone Burbankis Warner Bros. Entertainment Inc. on Ameerika Ühendriikide meelelahutusettevõte, mis toodab filme, telesaateid ja muusikat. See on tuntud eeskätt suuremahulise filmitootmise tõttu.
Ettevõttel on rohkesti tütarettevõtteid, sealhulgas Warner Bros. Pictures, Warner Bros. Interactive Entertainment, Warner Bros. Television, Warner Bros. Animation, Warner Home Video, Cartoon Network, New Line Cinema, Castle Rock Entertainment ja DC Entertainment.
2014. aastal oli ettevõttes umbes 8000 töötajat.
Scotiabank Arena
See on National Basketball Associationi (NBA) korvpalliklubi Toronto Raptorsi ja National Hockey League'i (NHL) jäähokiklubi Toronto Maple Leafsi koduhall. Lisaks peavad areenil aeg-ajalt mänge American Hockey League'is (AHL) mängiva Maple Leafsi tütarklubi Toronto Marlies ja NBA G League'is mängiva Raptorsi tütarklubi Raptors 905. Areenil on asunud varem ka Arena Football League'i (AFL) klubi Toronto Phantomsi (2001–2020) ja National Lacrosse League'i (NLL) klubi Toronto Rocki (2001–2002) koduväljakud.
Scotiabank Arena korraldab ka muid üritusi, nagu kontserdid, poliitilised konverentsid ja videomängude võistlused.
Praegune Scotiabank Arena valmis 1999. aastal. Enne seda asus selle kohal aastatel 1946–1994 Canada Posti postihoone. Scotiabank Arena pindala on 61 780,5 ruutmeetrit. See kuulub ettevõttele Maple Leaf Sports & Entertainment Ltd. (MLSE), kes seda ka haldab. Samale kontsernile kuuluvad Leafs ja Raptors ning nende vastavad tütarklubid. Korvpallimängude ajal mahutab Scotiabank Arena kuni 20 511 pealtvaatajat, jäähokimängude ajal kuni 20 270 pealtvaatajat ja kontsertide ajal 19 800 pealtvaatajat.
Praeguse nime sai Scotiabank Arena 2018. aastal, kui selle nimeõigused läksid Air Canadalt 800 miljoni dollari eest 20 aastaks pangandusettevõtele Scotiabank.
Noorteühendus ELO
Noorteühendus ELO (varem ka: Edukate Laste Organisatsioon (lühend: ELO), Eesti Laste Organisatsioon) on aastal 1988 Hiiumaal Õngul asutatud ühendus.
Pärast asutamist 1988 jäi ELO üleliidulise pioneeriorganisatsiooni sõltumatuks liikmeks; aastal 1989 liikmestaatus lõppes. Aastal 1989 võttis ELO juhtimise üle Tallinna Huvikeskus "Kullo".
ELO põhikirja järgi on ühenduse tegevuse eesmärk on aidata kaasa lapse igakülgsele arengule, demokraatia õpetamisele, humaanse maailmavaate kujunemisele.
Gaasitööstus
pisi|Maagaasihoidla [[Rumeenias]] Gaasitööstus on tööstusharu, kütusetööstuse allharu, mis tegeleb maagaasi leiukohtade otsimise, uurimise ja ekspluatatsiooniga, tarbijatele maagaasi edastamisega gaasijuhtmete kaudu, kunstliku gaasi tootmisega kivisöest ja põlevkivist, gaasi ümbertöötamise ning kasutamisega tööstuse erinevates harudes ja olmes.
Gaasitööstus tekkis 18. sajandi lõpus – 19. sajandi alguses Lääne-Euroopas, kui kivisöest toodetud gaasi hakati kasutama Suurbritannia, Prantsusmaa, Belgia ja teiste riikide linnade valgustamiseks. 19. sajandi esimesel poolel leiutati gaasigeneraatorid – suured seadmed gaasi tootmiseks.
August Sarapuu
August Sarapuu (7. aprill 1891 Mõniste vald, Hargla kihelkond, Võrumaa – 27. mai 1957 Kohtla-Järve) oli sõjaväelane Venemaal (lipnik) ja Eestis (kapten).
Ta lõpetas õpetajate pedagoogilised kursused Taali ministeeriumikooli juures ja maamõõtjate kursused Peterburis.
Ta võttis osa Esimesest maailmasõjast. Lõpetas alalisväe ohvitseride kursused.
Ta teenis alates 1918. aasta lõpust Eesti rahvaväes. Formeeris omanimelise “Kapten Sarapuu kaitsepataljoni”, hilisema Võru kaitsepataljoni. Osales lahingutes Koiva-Mustajõe rindel, Riia–Pihkva kiviteel ja Porhovi linna all.
Arvati 1. jaanuarist 1934 reservi. Elas Tartus.
Sarapuu vahistati 21. novembril 1945, mõisteti 5. veebruaril 1946 VNFSV KrK §58-1a järgi süüdi ja saadeti vangilaagrisse. Naasis 1953. aastal Eestisse. Määrati elama Kohtla-Järvele, kus töötas linna kommunaalosakonnas.
Adobe
Adobe Inc. (varem Adobe Systems Incorporated) on rahvusvaheline arvutitarkvara tootev ettevõte, mis asutati 1982. aastal ja mille peakorter asub USA-s San Joses. Ettevõte on nime saanud Adobe Creeki järgi. Traditsiooniliselt on ettevõtte keskendunud multimeedia- ja loovustarkvara tootmisele, hiljem on suunitlus laienenud ka veebitarkvarale. Adobe asutasid 1982. aasta detsembris John Warnock ja Charles Ceschke pärast nende lahkumist Xerox PARC-ist eesmärgiga arendada ja müüa PostScripti.
Ettevõtte nimi Adobe tuleneb samanimelisest ojast, mis voolas ühele loojatest kuulunud maja tagant läbi. Detsembris 2005 omandas Adobe ühe oma peamise konkurendi – Macromedia, mis tõi Adobe tarkvaratoodete hulka näiteks Coldfusioni, Dreamweaveri, Flashi ja Flexi.
2011. aasta detsembris oli ettevõttes 9925 töötajat. Kõige rohkem töötajaid töötab ettevõtte peakontoris, kuid Adobel on harukontorid ka näiteks Orlandos, Seattle'is, San Franciscos, Oremis, Minneapolises, Walthamis, San Luis Obispos, Ottawas, Hamburgis, Bangalore'is, Bukarestis ja Pekingis.
Ajalugu
300px|pisi|Adobe'i peakontor USA [[California|California osariigis San Joses ]] Adobe esimesed tooted pärast Postscripti olid digitaalsed kirjatüübid nimega Type 1 ja Type 3. Apple tuli hiljem välja konkureeriva TrueType'i standardiga. Adobe vastas oma kirjatüüpide spetsifikatsioonide avalikustamisega ja tõi turule Adobe Type Manageri tarkvara, mis võimaldas nende kirjatüüpide WYSIWYG-skaleerimist ekraanil, nagu ka TrueType'i puhul, kuid ilma täpse pikslitasemekontrollita. Aga oli juba liiga hilja TrueType'iga konkureerida. Vaatamata sellele, et kirjatüübid Type 1 ja Type 3 jäid trüki- ja graafikatööstuses standardseks, sai äri- ja tavakasutaja jaoks standardiks TrueType. 1996. aastal kuulutasid Adobe ja Microsoft välja kirjatüübi OpenType ja 2003. aastal sai valmis Adobe Type 1 teisendamine OpenType'iks. Adobe logo autor on John Warnocki abikaasa Marva Warnock, kes on graafikadisainer.
1980. aastate keskpaigas sisenes Adobe klienttarkvara turule Adobe Illustratoriga, mis on vektorgraafikal põhinev joonistusprogramm Apple Macintoshi jaoks. Firmasisesest kirjatüüpide tootmiseks mõeldud tarkvarast välja kasvanud Illustrator aitas populariseerida PostScripti toetavaid laserprintereid. Erinevalt Macdraw'st, tollal standardsest Macintoshi vektorgraafikaprogrammist, võimaldas Illustrator paindlikumalt kujutisi kirjeldada, kasutades Bezier' kõveraid ja saavutades konkurentsitu täpsuse. Kirjatüüpide renderdamine jäeti siiski Macintoshi QuickDraw' teekidele kuni Adobe Type Manageri turuletoomiseni.
1989. aastal esitles Adobe jällegi Macintoshile mõeldud toodet, millest on saanud tema lipulaev – graafikaprogrammi Adobe Photoshopi. Photoshop 1.0 väljalase oli stabiilne ja rohkete võimalustega ning tänu heale turundusele muutus Photoshop peagi domineerivaks rakenduseks.
1993. aastal tuli Adobe välja PDF-failivorminguga ning selle juurde kuuluva Adobe Acrobati ja Readeri tarkvaraga. PDF on nüüdseks standardiseeritud (ISO 32000-1:2008) ja kõnealune tehnoloogia on saanud elektrooniliste dokumentide jaoks tavaliseks.
Vaieldavalt oli üks Adobe vähestest vigadest Macintoshi platvormil nende suutmatus toota oma kompaktkirjastamisprogrammi (DTP). Seetõttu said Aldus oma 1985. aasta PageMaker ja Quark 1987. aasta QuarkXPress programmidega varajase edumaa DTP turul. Samuti oli Adobe aeglane ka Windowsi DTP-turule sisenemisega, kuid hiljem hakkas jõudsalt konkureerima tänu Creative Suite'i turustamisele. Arvutinduse tulevikusuuna arvamisel eksiti samuti, hakates tootma Illustratori täisversiooni Steve Jobsi ebaõnnestunud NeXT süsteemile ja halva kvaliteediga versiooni Windowsile.
Sündmused ettevõttes
1992. aastal ostis Adobe OCR Systems Inc-i. 1994. aastal ostis ettevõte Aldus Corporationi. 30. mail 1997 liitus Adobe Delaware'is asuva Adobe Systemsiga, mis asutati 9. mail 1997. Säilis korporatsioon Adobe Systems Incorporated (Delaware) ning Adobe hakkas liitunud ettevõttena kandma nime Adobe Systems Incorporated.
12. detsembril 2005 omandas Adobe oma peamise konkurendi Macromedia 3,4 miljardi USD suuruseks hinnatud aktsiavahetuse teel ning see lisas Adobe tootenimekirja programmid Adobe ColdFusion, Adobe Contribute, Adobe Captivate, Adobe Acrobat Connect (varem Macromedia Breeze), Adobe Director, Adobe Dreamweaver, Adobe Fireworks, Adobe Flash, FlashPaper, Adobe Flex, Macromedia FreeHand, Macromedia HomeSite, Macromedia JRun, Adobe Presenter ja Macromedia Authorware.
2007. aasta jaanuaris toodi turule digifotode töötlemiseks mõeldud programm Adobe Photoshop Lightroom. See toode oli mõeldud konkureerimiseks Apple'i Aperture tarkvaraga RAW-tüüpi piltide töötlemiseks. Adobe omandas populaarset pilditöötlusplatvormi tootva ettevõtte Scene7 samal aastal. Sama aasta juulis tuli Adobe välja Soundboothiga. See toode ei olnud mõeldud asendamaks olemasolevat Adobe Auditionit, vaid võimaldamaks töökeskkonda professionaalidele, kes ei ole spetsialiseerunud helile. 3. augustil 2007 teatas ettevõte, et Authorware'i arendus lõpetatakse. Authorware oli üks arendusvahenditest, mille Adobe omandas koos Macromedia ostmisega. See asendati tarkvaraga Adobe Captivate. Oktoobris ostis ettevõte Virtual Ubiquity koos nende veebipõhise tekstiredaktoriga Buzzword. 12. novembril 2007 teatas ettevõtte tegevdirektor Bruce Chizen enda tagasiastumisest. Alates 1. detsembrist sai tema asendajaks Shantanu Narayen, praegune Adobe president.
Ida-Timor 2022. aasta taliolümpiamängudel
Ida-Timor osales 2022. aasta taliolümpiamängudel Pekingis ühe sportlasega.
Adobe
Sündmused ettevõttes
2009 teatas Adobe kahe ettevõtte omandamisest: 29. augustil liitus Adobega Business Catalyst ja 15. septembril ostis Adobe Omniture. 10. novembril vallandas ettevõte 680 töötajat. 2010. aastal teatas Adobe, et uurib koordineeritud küberrünnakut ettevõtte süsteemidele Hiinas. Sama rünnaku alla sattusid ka Google ja üle 20 teise ettevõtte. 12. aprillil 2010 teatas Adobe uue Creative Suite versiooni (CS5) turule toomisest. Teatati ka uutest tarkvaratoodetest nagu Flash Catalyst ja Business Catalyst.
Ida-Timor 2022. aasta taliolümpiamängudel
Ida-Timorit esindas Yohan Goutt Goncalves, kes võistles mäesuusatamises oma kolmandatel olümpiamängudel.
Adobe
Sündmused ettevõttes
Jaanuaris 2011 omandas Adobe Demdexi.
Photoshop World 2011-l avalikustas Adobe uue mobiilse fototeenuse. Carousel on uus rakendus iPhone'i, iPadi ja Maci jaoks, mis kasutab Photoshop Lightroomi tehnoloogiat, võimaldades kasutajatel fotosid töödelda kõigil platvormidel. Carousel võimaldab ka automaatselt sünkroonida ja jagada fotosid.
9. novembril kinnitas Adobe, et mobiilsete seadmete Flashi arendus on lõpetatud. Selle asemel keskendutakse HTML5-le, kuna selle võimalused on laiemad kui Flashil.
1. detsembril 2011 teatas Adobe, et on saavutanud kokkuleppe internetireklaami valdkonnas tegutseva eraettevõtte Efficient Frontier soetamiseks.
2018. aasta oktoobris teatab Adobe Systems Incorporated, et nende uueks nimeks saab Adobe Inc.
Graafikaprogrammid
Adobe Photoshop, Adobe Illustrator, Adobe Acrobat, Adobe InDesign, Adobe Fireworks,
Veebidisainiprogrammid
Adobe Dreamweaver, Adobe Contribute, Adobe Flash Builder ja Adobe Animate
Videotöötlus, animatsioonid ja visuaalefektid
Adobe Premiere Pro, Adobe After Effects
e-õppe tarkvara
Adobe Captivate
Failiormingud
Portable Document Format (PDF), PDF-i eelkäija PostScript, ActionScript, Shockwave Flash (SWF) ja Flash Video (FLV)
Veebipõhised teenused
Adobe Kuler, Photoshop Express ja Acrobat.com
Organisatoorne tarkvara
Adobe Extension Manager ja Adobe Bridge
Finantsinformatsioon
Adobe Systems sisenes NASDAQ börsile 1986. aastal. Adobe 2006. aasta aastatulu oli 2,575 miljardit USA dollarit.
1990ndad
Adobe rahandusaasta kestab detsembrist novembrini.
Auhinnad
Alates 1995. aastast on ajakiri Fortune hinnanud Adobet kui väljapaistvalt head kohta töötamiseks. Adobe oli paremuselt viies koht töötamiseks USA-s 2003. aastal, kuues 2004. aastal, 31. 2007. aastal, 40. 2008. aastal, 11. 2009 aastal ja 65. 2011. aastal. Mais 2008 oli Adobe Systems India paremuselt 19. koht Indias töötamiseks. Oktoobris 2008 nimetas Mediacorp Canada Inc. Adobe Systems Canada Inc-i üheks sajast parimast Kanada tööandjast.
Kriitika
Adobet on kritiseeritud hinnapoliitika tõttu, kuna tema toodete müügihinnad on USA-st väljaspool peaaegu kahekordsed. Juunis 2009 suurendas Adobe hindu Suurbritannias 10% võrra.
Konrad von Herzenrode
Konrad von Herzenrode oli Liivi ordu maamarssal 15. sajandi teisel poolel.
Konradi vanemad pole teada, kuid ta pärines Hesseni maakrahvkonnast. Tema suguvõsa kuulus kohaliku väikeaadli hulka ja seda on esmamainitud 1288. aastal.
Herznrode esineb esimest korda ordudokumentides 1451. aastal, mil ta oli rüütelvend Siguldas, 1466–1468 oli ta aga Vindavi komtuur. 1470. aastal on teda mainitud Aizkraukle komtuurina ja järgmisel aastal pidas ta sama ametit Kuldīgas. 1472. aastal tõusis ta aga juba ordu teiseks meheks, maamarssaliks, kelleks jäi järgmiseks 16 aastaks. Seejärel teated temast lõpevad. 1488. aastal on teda viimast korda maamarssalina mainitud ühes Saksa ordu visitatsioonis.
Xianna
Xianna (hiina keeles 仙娜 Xiānnà, inglise keeles Princess Sheena) on nelja tekiga Dmitri Furmanovi klass (projekt 302MK, IV seeria) Hiina Rahvavabariigi jõereisilaev, mis on ehitatud laevatehases Elbewerft Boizenburg GmbH Boizenburgis Saksamaal 1991. aasta novembris. Laeva saksa tüübinimetus on BiFa 129M, Binnenfahrgastschiff 129 meetrit. Laeva hiinakeelne nimi Xianna on ingliskeelse nime Sheena transliteratsioon, kus 仙 xiān tähendab 'surematut taevaasukat' või 'haldjat' ja 娜 nà 'naiselikult nõtket' või 'habrast'.
Laev tehasenumbriga 305 ehitati Elbewerft Boizenburgi laevatehases (end VEB Elbewerften Boizenburg/Roßlau) ühinenud Saksamaal 1991. aastal nimega Arkadi Gaidar Volga Laevakompaniile. Pärast Nõukogude Liidu lagunemist puudus reformaatorist šokiterapeudil Jegor Gaidaril huvi seeria nelja viimase laeva, sealhulgas oma vanaisa nime kandva laeva eest maksta, ning see müüdi Hiina laevakompaniile Regal China Cruises. 1994. aastal nimetati jõereisilaev Arkadi Gaidar ümber Xiannaks. Alust kasutatakse Jangtse jõel ja selle kodusadam on Nantong.
Alajaama tänav (Narva)
Alajaama tänav on tänav Narvas Veekulgu linnaosa lääneosas Katlamaja ja Põlevkivi tänava vahel. Ristub Looduse tänavaga. Tänava pikkus on 210 m.
Folkrokk
Folkrokk (inglise keeles folk rock) on folkmuusikat ja rokkmuusikat ühendav muusikastiil.
Elektriline folkmuusika USA-s
Algne folkrokk tekkis 1960ndatel USA-s ja Kanadas. Tüüpilised omadused olid tihedad lauluharmooniad ning elektriliste instrumentide suhteliselt efekti- ja moonutustevaba kõla, nagu näiteks The Byrdsi kitarristi saundi puhul. Esimene folkroki hitt oli "Mr. Tambourine Man" 1965. aastal, ansamblilt The Byrds. Repertuaar toetus osalt folgile, osalt Bob Dylani taoliste folgilähedaste autorilaululoojate loomingule. Kasutati ka akustilisi instrumente.
Anglokeldi folkrokk
See folkroki variant viis välja 1960. aastate Briti folkrokile (British folk rock, electric folk). Stiilile pani aluse Fairport Convention, mis kasutas teadlikult Briti folgi elemente. Peagi hakkas algselt pigem traditsiooniline folkansambel Steeleye Span rikastama oma palasid roki elementidega ning jõudis sarnase tulemuseni. Kui inglise ansambel Steeleye Span oli iiri folgi ja roki segule tuntust kogunud, hakkasid seda vijelema ka Iirimaa ansamblid, näiteks Horslips.
Stiil Celtic rock kasutas Iirimaa, Šotimaa, Cornwalli ja Bretagne'i stiilielemente. Seda stiili kujundas Iirimaa ansambli Clannad kõrval eriti bretooni harfimängija ning laulja Alan Stivell, kes tegi selle stiili tuntuks ka väljaspool Prantsusmaad ning keda sageli kutsutakse Celtic rock 'i isaks. Vähemalt 1970ndate esimesel poolel oli Celtic rock folgile väga lähedal: kasutati keldi pärimuslikke viiuli- ja harfi- ning isegi laulumeloodiaid, kuid ühtlasi kitarrivõimendit ja löökpille. Paljud esinejad, sealhulgas ka Clannad ja Stivell, hakkasid üha enam kasutama esoteerilist või New Age'i sisu, pööramata siiski päriselt selga ka folkloorile.
Folkrokk laiemas mõttes
Laiemas mõttes hõlmab folkroki mõiste ka sarnaseid stiile, eelkõige ingliskeelsete ja keldi maades, kuid teatud määral ka mujal Euroopas.
Stiili piirid on raskesti määratletavad. Instrumentatsioon ning mängu- ja laululaad ning materjalivalik võivad olla lähedasemad folgile või rokile. Tavaliselt ei peeta folkrokiks bluusil või muul afroameerika muusikal põhinevat muusikat ega Kanade prantslaste muusikat. Teiste mitteeuroopa rahvaste muusikal põhinev muusika liigitatakse 1980ndatest alates maailmamuusika alla.
Mir Hazar Khan Khoso
Mir Hazar Khan Khoso (30. september 1929 – 26. juuni 2021) oli Pakistani poliitik ja jurist.
25. märtsist kuni 5. juunini 2013 oli ta Pakistani peaministri kohusetäitja.
Ta on lõpetanud Karachi ülikooli õigusteaduse alal ja töötas varem kohtunikuna.
Kõre (perekonnanimi)
Kõre on eesti perekonnanimi.
2020. aasta 1. jaanuari seisuga on perekonnanimi Kõre 50 mehel ja 65 naisel. Perekonnanimede levikult on Kõre meeste puhul 2098. ja naiste puhul 1687. kohal. Perekonnanimi Kõre on levinuim Jõgeva maakonnas, kus neid on maakonna 10 000 elaniku kohta 6,30.
Sernõkõ
Sernõkõ (ukraina keeles Серники) on küla Ukrainas Rivne oblastis Zaritšne rajoonis. Elanike arv on 2716.
Spišské Podhradie
Spišské Podhradie (saksa keeles Kirchdrauf, ungari keeles Szepesváralja) on linn Slovakkias Prešovi maakonnas Levoča ringkonnas. Linn asub ajaloolises Spiši piirkonnas.
Vaikuse Muusika (stuudio)
Stuudio asutati Tõnu Sepa eestvedamisel 1992. aastal Tallinnas ja see hakkas tegutsema Vanalinna Hariduskolleegiumi juures.
2005. aastal kolis stuudio Tartusse.
Ivan Udaltsov
pisi|[[Hauasammas Udaltsovide perekonna matmispaigas Moskvas Novodevitšje kalmistul. Sinna on maetud ka professor Ivan Udaltsov]]
Ivan Dmitrijevitš Udaltsov (vene keeles Иван Дмитриевич Удальцов; 7. märts 1885 Moskva, Venemaa Keisririik – 30. jaanuar 1958 Moskva, Nõukogude Liit) oli Nõukogude Liidu majandusteadlane, professor, Moskva ülikooli rektor (1928–1930), Venemaa Välisministeeriumi Moskva Riikliku Rahvusvaheliste Suhete Instituudi esimene rektor (1944), kahe Lenini ordeni kavaler.
Moskvas on tema järgi nimetatud tänav – Ulitsa Udaltsova.
Elukäik
Udaltsov oli aadliperekonnast pärit. Tema isa Dmitri Ivanovitš Udaltsov oli Moskva linnahaigla arst. Ivan Udaltsov lõpetas 1903. aastal kuldmedaliga Moskvas gümnaasiumi ja astus samal aastal Moskva ülikooli õigusteaduskonda. 1905. aastal sai temast Venemaa Sotsiaaldemokraatliku Töölispartei liige. Osalemise eest revolutsioonilisest liikumisest arreteeriti ta 1907. aastal, heideti ülikoolist välja ja mõisteti asumisele Vologda kubermangu. Asumisele saatmine jäi siiski ära, sest Udaltsov sai loa riigist lahkuda koos keeluga naasta enne 1910. aastat. Udaltsov jätkas õpinguid Saksamaal: õppis Freiburgi, Leipzigi ja Müncheni ülikoolis. Pärast naasmist kodumaale 1910. aastal, teenis ta sõjaväes ja seejärel lõpetas eksternina ülikooli. Ta võttis osa I maailmasõjast.
Põhjamaade Sümfooniaorkester
Põhjamaade Sümfooniaorkester (lühend PSO) on aastal 1997 Anu ja Kadri Tali asutatud rahvusvaheline sümfooniaorkester.
Sümfooniaorkester kandis algul nime Eesti-Soome Sümfooniaorkester (lühend ESSO) ning siis moodustasid koosseisu Eesti ja Soome kutselised muusikud.
Ivan Udaltsov
Elukäik
Kui 1944. aastal reorganiseeriti ülikooli rahvusvaheliste suhete teaduskond iseseisvaks kõrgkooliks – Välissuhete Instituudiks (nüüdne MGIMO) – määrati Udaltsov selle direktoriks (oli selles ametis alla aasta).
Isiklikku
Ivan Udaltsovi vend medievist Aleksandr Udaltsov valiti NSV Liidu Teaduste Akadeemia kirjavahetajaliikmeks. Ivan Udaltsovi poeg Ivan Udaltsov oli nõukogude diplomaat; lapselapselaps Sergei Udaltsov (sündinud 1977) on vasakpoolsete vaadetega opositsionäär.
Ivan Udaltsov on maetud Novodevitšje kalmistule Udaltsovide matmispaigas. Hauasambale on raiutud tema, tema abikaasa Margarita Udaltsova (1887–1964) ja diplomaadist poja Ivan Udaltsovi (1918–1995) nimi.
Târnăveni
Târnăveni (ungari Dicsőszentmárton, saksa Sankt-Martin) on linn Transilvaanias, tänapäeva haldusjaotuse järgi Rumeenias Mureși maakonnas. Linn asub Târnava Mică (ungari Kis-Küküllő, saksa Kleine Kokel) jõe mõlemal kaldal, vanalinn asub jõe paremal (lõuna-) kaldal.
Ajalugu
Esimene kirjalik teade asulast on 1279. aastast (Dychen Sent Marton).
Oli Ungari kuningriigis alates 1876. aastast Kis-Küküllő komitaadi keskus.
Pärast Esimest maailmasõda läks koos Transilvaaniaga Rumeeniale, 1940 Põhja-Transilvaania all Ungarile, 1945 (ametlikult 1947) tagasi Rumeeniale.
Oli kuni 1950. aastani Târnava Mică maakonna (ungari Kis-Küküllő vármegye) keskus.
Alates 2002. aastast kuulub linna halduspiirkonda kolm asulat - Bobohalma (ungari Bábahalma), Botorca (ungari Őrhegy) ja Cuștelnic (ungari Csüdőtelke), mis kuni 2002. a-ni olid Gănești vallas.
Rahvuslik koosseis
1910. aastal oli 4 417 elaniku seas 3 210 ungarlast, 957 rumeenlast, 118 sakslast, 125 mustlast ja 7 slovakki.
1992. aastal oli 28 634 elaniku seas 20 054 rumeenlast, 5 966 ungarlast, 2 368 mustlast, 214 sakslast, 15 juuti ja 7 ukrainlast.
Vaatamisväärsused
Unitarianistliku kiriku ansambel (rumeenia Biserica unitariană) on Rumeenia kultuurimälestis nr MS-II-m-A-16042.
Pavel Kopnin
Pavel Vassiljevitš Kopnin (vene keeles: Пáвел Васи́льевич Копни́н (27. jaanuar 1922, Gželi küla, Moskva oblast Venemaa) — 27. juuni 1971, Moskva) oli vene ja ukraina filosoof, filosoofiateaduste doktor (1957), professor (1958), NSV Liidu Teaduste Akadeemia korrespondentliige (1970), Ukraina NSV Teaduste Akadeemia akadeemik (1967). Käsitles tänapäevaseid tunnetusteooria ja dialektika probleeme ning arendas marksismi humanistlikku tõlgendust.
Murau ringkond
thumb|Bezirkshauptmannschaft Muraus
Murau ringkond on ringkond Austrias Steiermargi liidumaal.
Ringkond koosneb järgmistest valdadest:
Pike'i maakond (Illinois)
Pike'i maakond (Pike County) on maakond Ameerika Ühendriikides Illinoisi osariigis.
Peaalajaama tänav
Peaalajaama tänav on tänav Narvas Kerese linnaosas. Algab Paul Kerese tänavalt, kulgeb põhja poole, pöördub lääne poole ja lõpeb Rahu tänavaga ristudes. Tänava pikkus on 520 m.
Pike'i maakond (Illinois)
Ajalugu
Maakond moodustati 1821. aastal.
Peaalajaama tänav
Peaalajaama tänava alguses, aadressil P. Kerese tänav 38b, asub peaalajaam, mille järgi on tänav nime saanud.
Pike'i maakond (Illinois)
Rahvastik
Elanike arv oli 2010. aasta rahvaloenduse järgi 16 430.
Arvestuslik rahvaarvu muutus (1. juuli seisuga) :
Barclays Center
thumb|Barclays Center (2019) Barclays Center on spordihall New Yorgi Brooklyni linnaosas.
Barclays Center on alates 2012. aastast NBA korvpalliklubi Brooklyn Netsi ja Long Islandi Ülikooli korvpallimeeskonna ning alates 2021. aastast WNBA korvpalliklubi New York Liberty koduhall. Aastatel 2015–2020 oli see lisaks NHLi jäähokiklubi New York Islanders koduhall.
Barclays Centeris peetud teisigi spordivõistlusi, sealhulgas poksis, sportlikus vabavõitluses ja võimlemises. Lisaks toimuvad Barclays Centeris regulaarselt muusikakontserdid.
Korvpallimängude ajal mahutab Barclays Center 17 732 pealtvaatajat ja kontsertide ajal 17 000 pealtvaatajat.
Barclays Centeri nimeõigused soetas 2009. aastal 200 miljoni dollari eest Briti rahvusvaheline investeerimispank ja finantsteenuste ettevõte Barclays.
Aimar Arula
Aimar Arula (sündinud 15. oktoobril 1966) on eesti õpetaja, Põltsamaa Ühisgümnaasiumi direktor.
1982–1985 õppis ta Nõo Keskkoolis füüsika eriklassis. 1985–1989 õppis ta Tartu Riiklikus Ülikoolis kehakultuuri ja spordi erialal, mille lõpetas kergejõustiku treeneri-õpetajana.
1989–1995 oli ta Tartumaal Rannu Keskkoolis kehalise kasvatuse ja majanduse õpetaja, 1995–1999 töötas Jõgeva Maavalitsuse haridus- ja kultuuriosakonnas reaalainete nõunikuna.
Kaksikpedaalnui
pisi|Sleishmani kaksikpedaalnui Kaksikpedaalnui ehk kardaaniga pedaalnui (saksa keeles Doppelfußmaschine) on muusikas pedaalnuia erikuju.
Esimene kaksikpedaalnui oli valmistatud puidust ning seda kasutati esmakordselt arvatavasti 1910. aasta paiku.
Esimene tööstuslikult toodetud kaksikpedaalnui, mis kandis nimetust Zalmer Twin Bass Drum Pedal, sarnanes ehituselt tänapäeva kaksikpedaalnuiaga.
Üks esimesi kaksikpedaalnuiaga mängijaid oli Don Sleishman, kes patenteeris 1973. aastal oma originaalse konstruktsiooniga kaksikpedaalnuia.
HTTPS
HTTPS (inglise keeles Hypertext Transfer Protocol Secure ehk turvaline hüperteksti edastusprotokoll) on turvaline protokoll autenditud ja krüpteeritud informatsiooni edastamiseks arvutivõrkudes. HTTPS tähendab HTTP-liikluse edastamist üle transpordikihi turbeprotokolli (TLS) või vanema turvasoklite kihi (SSL).
HTTPS-i puhul toimub andmevahetus kasutaja ja veebiserveri vahel kõrvaliste jaoks loetamatul kujul ning ühendus on kaitstud vahendajarünnete eest. HTTPS-ühendusi kasutatakse sageli veebis maksete tegemisel (pankade veebisaitidel) ning tundliku informatsiooni edastamiseks suurfirmade infosüsteemides.
Kui HTTP-aadressid algavad "http://" ja kasutavad vaikimisi porti 80, siis HTTPS-aadressid algavad "https://" ja kasutavad vaikimisi porti 443.
Francesco Bianchi Ferrara
Francesco Bianchi (1447–1510), tuntud ka kui Francesco del Bianchi Ferrara või Il Frare, oli Itaalia renessansi maalikunstnik.
Tema sünnikohana on nimetatud nii Ferrarat kui ka Modenat.
Tema kaasaegsed hindasid ta töid kõrgelt. Ta oli Cosimo Tura õpilane ja Antonio da Correggio õpetaja.
Louvre'is on tema teos "Neitsi Maarja ja laps troonil koos kahe pühakuga".
Pronksiaeg (Rodin)
„Pronksiaeg“ (prantsuse keeles „L’Âge d’airain“), ka „Pronksiaja inimene“, on prantsuse kunstniku Auguste Rodini skulptuur.
WCA
WCA võib tähistada järgnevat:
Pronksiaeg (Rodin)
Rodinil kulus oma esimese pronksskulptuuri loomisele 18 kuud, modelliks oli 22-aastane Belgia sõdur Auguste Neyt.
1877. aastal esitles Rodin Brüsseli kunsti- ja kirjandusringis teost pealkirja „Le Vaincu“ („Võidetu“) all, hiljem, Pariisi kunstnike salongis pealkirja „L’Âge d’airain“ („Pronksiaeg“) all ning 1900. aasta Pariisi maailmanäitusel pealkirja „L’Homme qui s’éveille“ all.
Leigo järved
Leigo järved on tehisjärved Valgamaal Otepää vallas Lutike külas. 2012. aasta seisuga oli järvi 16. Järved asuvad Leigo turismitalu ümbruses. Talu lähedal asuvad Kontserdijärv, Kajakajärv, Maanteejärv, Postkastijärv ja Vanajärv, mis on kantud keskkonnaregistrisse.
Järvedel toimub iga-aastane Leigo järvemuusika festival.
Jalgratta tee
Jalgratta tee on tänav Narvas Pähklimäe linnaosas ja linnast väljaspool. Algab Rahu tänavalt, kulgeb loode poole, pöördub kirde poole ja lõpeb Tuuleveski tänavaga ristudes. Seejärel jätkub Mätta tänava nime all.
Joachim Friedrich Petersen
Joachim Friedrich Petersen (23. oktoober 1729 Wismar – 5. aprill/16. aprill 1781 Rannu) oli Eesti vaimulik.
Ta käis koolis Wismaris. Aastatel 1750–1752 õppis ta (immatrikuleeriti 30. aprillil 1750) Königsbergi ülikoolis. Oli seejärel Liivimaal ja aastatel 1763–1766 Wismaris koduõpetajaks. Ordineeriti 10. augustil/21. augustil 1766 õpetajaks.
Ta oli aastatel 1766–1772 (introdutseeriti 3. septembril/14. septembril 1766) Rõngu Mihkli koguduse õpetaja ja aastatel 1772–1781 (introdutseeriti 2. juunil/13. juunil 1772) Rannu Püha Martini koguduse õpetaja.
Isiklikku
Tema abikaasa Justine Helene isa oli Järva-Peetri, Tarvastu ja Otepää Maarja koguduse õpetaja Johann Christoph Schmidt; abikaasa esimene mees oli Rõngu Mihkli koguduse õpetaja Johann Conrad Bocris (1727–1765).
Paralleelsiin
Paralleelsiin on arvutitehnikas ühiskasutusega sidekanal, kus andmeid edastatakse samal ajal mitmesoonelise juhtme kaudu. Näiteks 32-bitisel siinil on 32 soont. PCI on tüüpiline paralleelsiin.
Dingelstädt
Dingelstädt on linn Eichsfeldi kreisis Tüüringis Saksamaal. See asub Unstruti ülemjooksul, 8 km Leinefelde-Worbisest lõunas ja 15 km Mühlhausenist loodes. Endised vallad Helmsdorf, Kefferhausen, Kreuzebra ja Silberhausen ühendati Dingelstädtiks jaanuaris 2019.
Ian Black
Ian MacIntosh Black (sündinud 27. juunil 1941) on Šoti endine ujuja, kes esindas Suurbritanniat rahvusvahelistel võistlustel, sealhulgas olümpiamängudel ja Euroopa meistrivõistlustel, ja Šotimaad Rahvaste Ühenduse mängudel 1950. aastate lõpus ja 1960. aastate alguses.
Black oli 1958. aastal BBC aasta spordiisiksus (BBC Sports Personality of the Year) vaid 17-aastaselt ja on siiani noorim selle auhinna võitja. Ta teenis BBC auhinna, võites Ungaris Budapestis 1958. aastal toimunud Euroopa meistrivõistlustel kolm kuldmedalit (400 ja 1500 meetri vabaujumises ja 200 meetri liblikujumises). Samal aastal võitis ta ka Šotimaale kuld- ja kaks hõbemedalit 1958. aasta Briti impeeriumi ja Rahvaste Ühenduse mängudel Walesis Cardiffis; kuldmedali 220 jardi liblikujumises, kaks hõbemedalit 440 jardi vabaujumises ja 4 × 220 jardi vabaujumises.
Black kvalifitseerus esindama Suurbritanniat kolmel alal 1960. aasta Rooma suveolümpiamängudel. 400 meetri vabaujumise finaalvõistlusel tuli ta neljandaks, saades sama aja austraallase John Konradsiga (4.21,8), kuid kohtunikud andsid pronksmedali Konradsile. Samuti kuulus ta Briti meeskonda 4x200 meetri vabaujumise ja 4x100 meetri kompleksujumise võistlustel, saades vastavalt finaalis neljanda ja seitsmenda koha.
Suurbritanniat esindades demonstreeris ta uhkusega oma šoti identiteeti heas huumoris, kandes basseini ääres MacGregori tartanist hommikumantlit. Lisaks suurepärasele ujumisele oli ta varem ka suurepärane ragbi mängija. 2002. aastal sai temast üks esimestest viiekümnest Šotimaa mehest ja naisest, kes paigutati Šoti spordi kuulsuste halli (Scottish Sports Hall of Fame).
Ta tuli 1958. ja 1959. aastal harrastusujumise (Amateur Swimming Association – ASA) riiklikel meistrivõistlustel meistriks 110 jardi vabaujumises, 220 jardi vabaujumises, 440 jardi vabaujumises ja 220 jardi liblikujumises.
Black õppis Aberdeeni ülikoolis, kus sai kunstimagistri kraadi. 1970. aastate lõpus sai temast Elgini Seafieldi algkooli direktor. Ta õpetas Kanadas ja temast sai Bahreini Püha Kristoferi eelkooli direktor. 1980. aastate alguses oli ta Hongkongi Sek Kongi algkooli direktor, enne seda kolis ta Aberlouri majakooli 1987–1989. Hiljem naasis ta oma endisse kooli, Robert Gordoni Aberdeeni kolledžisse, nooremkooli direktoriks, ja läks pensionile 2004. aastal.
Giedrius Surplys
Giedrius Surplys (sündinud 26. mail 1980 Plungės) on Leedu poliitik, ta kuulub Leedu Talunike ja Roheliste Liitu. Ta oli 15. maist 2018 kuni 7. augustini 2019 Leedu põllumajandusminister.
Ta õppis aastatel 2002–2004 Vilniuse Ülikooli rahvusvaheliste suhete ja politoloogia instituudis Euroopa õpingute alal. Aastatel 2002–2004 õppis ta Birminghami Ülikoolis, kust ta sai magistrikraadi rahvusvaheliste uuringute (diplomaatia) alal.
Aastal 2003 töötas ta UAB-s "Lietuvos žinios", ta oli maailmauudiste korrespondent.
Aastatel 2005–2008 töötas ta õppejõuna kindral Jonas Žemaitise nimelinses Leedu sõjaväeakadeemias.
Aastal 2009 töötas ta Leedu Vabariigi välisministri nõunikuna.
Aastatel 2009–2012 oli ta riigiasutuse "Morkus" direktor.
Aastatel 2012–2015 töötas ta konsultandina Leedu Vabariigi presidendi kantseleis.
Ruuge rebasesaba
Ruuge rebasesaba (Alopecurus aequalis) on kõrreliste sugukonda arvatud taimeliik.
Giedrius Surplys
Aastatel 2017–2018 oli ta Leedu Vabariigi siseministri asetäitja. 15. maist 2018 kuni 7. augustini 2019 oli ta Leedu põllumajandusminister.
Ruuge rebasesaba
Taime leidub vesistel kohtadel, soistel niitudel, kraavides. Taime leidub Eestis paiguti, eelkõige aga Ida-Eestis.
Giedrius Surplys
Pärast ministriametist tagasi astumist on ta Leedu peaministri nõunik.
Premier League'i hooaeg 2001–2002
Premier League'i hooaeg 2001–2002 oli Inglismaa Premier League'i 10. hooaeg. Manchester United oli tiitlit kaitsev meister.
Premier League'i meistriks hooajal 2001–2002 sai Arsenal FC.
Ganderkesee
Ganderkesee on vald Saksamaal Alam-Saksi liidumaal Oldenburgi kreisis.
Valla pindala on 138,26 km². 31. detsembril 2017 elas seal 31 100 inimest.
Ganderkesee paikneb Wildeshauser Geesti looduspargi põhjaservas. Kogukonna kõige põhjapoolsem osa asub Weseri orus. Lõunasse ulatub liivane, kõrgem ja künklik geesti maastik.
Ganderkesee valda kuulub 25 asundust: Ganderkesee, Almsloh, Bergedorf, Bookholzberg, Bookhorn, Bürstel, Elmeloh, Falkenburg, Grüppenbühren, Habbrügge, Havekost, Heide, Hengsterholz, Hohenböken, Holzkamp, Hoyerswege, Hoykenkamp, Immer, Neuenlande, Rethorn, Schierbrok, Schlutter, Schönemoor, Steinkimmen ja Stenum.
Ajalugu
pisi|tühi|Aerofoto Ganderkeseest (2012)
Andres Eelmaa
pisi|319x319px|Andres Eelmaa 2020. aastal. Andres Eelmaa (sündinud 27. aprillil 2000) on eesti rahvamuusik, näitleja, ajakirjanik, ansambli Lõõtsavägilased solist ja basskitarrist.
Elulugu
Alates 2014. aastas mängib Eelmaa bändis Lõõtsavägilased, kus ta on bändi solist ja basskitarrist.
2019. aasta septembris jõudis TV3 ekraanile noortekomöödia "#Pind", milles ta mängib üht peaosalist Peepu.
Van (Türgi)
Van (armeenia keeles Վան, kurdi keeles Wan) on Vani provintsi keskus Türgi idaosas Vani järve idakaldal.
Mýkonos
Mýkonos (kreeka keeles Μύκονος) [ˈmikonos] on Kreeka saar Egeuse meres Küklaadide saarestikus Tínose, Sýrose, Párose ja Náxose saare vahel.
Saare peamine majandusharu on välisturism.
27. Laskurpolk
27. Laskurpolk oli Teise maailmasõja ajal NSV Liidu Punaarmee koosseisus formeeritud jalaväeväeosa, mis kuulus 7. Eesti Laskurdiviisi koosseisu.
Assi Azar
pisi|Assi Azar Assi Azar (heebrea keeles אסי עזר‎; 10. juuni 1979 Holon) on iisraeli telesaatejuht.
Ta oli üks Tel Avivis korraldatud 2019. aasta Eurovisiooni lauluvõistluse õhtujuhtidest.
Imre Kálmán
pisi|Imre Kálmáni majamuuseum pisi|Imre Kálmáni memoriaal Siófokis Imre Kálmán (sündinud Kopfstein), saksakeelsetes riikides Emmerich Kálmán (24. oktoober 1882 Siófok – 30. oktoober 1953 Pariis) oli ungari helilooja, operetiliteratuuri ja Viini opereti kuldajastu üks suurkujusid. Tema loomepärandisse kuulub 22 operetti, nende seas "Silva", "Krahvinna Mariza" ja "Montmartre'i kannike".
Elulugu
Imre Kálmán oli rikka ärimehe Karl Kopfsteini kolmas poeg. Juba varases nooruses tundis huvi muusika vastu ning külastas järjepidevalt kodulinna Siófoki suveteatrit.
Esialgu komponeeris Kálmán tõsiseid muusikapalu, nagu sümfoonilised poeemid "Saturnalia" (1904) ja "Endre és Johanna" ("Endre ja Johanna"; 1905). 1907. aastal võitis ta Budapestis väljaantava Franz Josefi auhinna ning sai võimaluse külastada Wagneri festivali Bayreuthis. 1906. aastal valmis tagasihoidliku kunstilise tasemega, kuid siiski tähelepanu äratanud laulumäng "Das Erbe von Pereszlény". Selle esitamine lõpetati poliitilistel põhjustel pärast kuuendat etendust. 1907. aastal komponeeris ta humoorikaid kabareelaule. Seejärel valmis operett "Tatárjárás", mis kukkus läbi, kuid esitati 1909. aastal Viinis ümbertöötatuna nime all "Ein Herbstmanöver" ("Sügismanööver"). Sellel variandil oli tohutu menu nii Euroopas kui ka Ameerika Ühendriikides.
1909. aastal kolis Kálmán Viini ning kujunes seal kiiresti Ferenc Lehári kõrval kohaliku operetielu juhtfiguuriks. Esimese maailmasõja aastatel kirjutas oma populaarseima opereti "Die Csárdásfürstin" ("Silva"). 1924. aastal esietendus tema teine menukaim teos, "Gräfin Mariza" ("Krahvinna Mariza"). Ta komponeeris operette ka Budapesti, Londoni, New Yorgi ja Zürichi teatritele.
1929. aastal abiellus ta vene emigrandi tütre operetistatist Vera Makinskajaga (Marie Mendelsohn) ning neil sündis kolm last: Karl Emmerich (ka Charles Kálmán), Elisabeth Vera ja Yvonne Sylva Mariza.
Viinis elas Kálmán Saksa okupatsioonini (anšluss). 1939. aastal emigreerus ta Pariisi ning kui selle linna okupeerisid Saksa väed, siis liikus edasi Ameerika Ühendriikidesse. Seal ei õnnestunud koostöö Lorenz Hartiga ("Miss Underground"; 1943). Tagasihoidlikuks kujunes ka "Marinka" (1945) vastuvõtt.
1949. aastal pöördus ta tagasi Euroopasse. Esialgu asus ta elama Viini, siis, aastal 1951 Pariisi. Viimane operett "Arizona Lady" oli pühendatud ameeriklastele ja see esitati 1954. aastal postuumselt. Opereti lõpetas ta poeg Karl Emmerich, kes ise oli lööklaulude ja muusikalide helilooja.
Looming
Imre Kálmáni pärandisse kuulub 22 operetti, millest vaid ühte pole esitatud ja kahest on tehtud kaks-kolm muudetud libretoga redaktsiooni.
Inspiratsiooni ammutas Kálmán Ungari rahvamuusikast ja igapäevaelust, stiliseerides ja ühendades seda Viini valsside ja tavadega. Komponeerimisel kasutas ta Johann Straussi ja Lehári stiili.
Kálmán valis alati väga hoolikalt libretosid, vahel otsis sobivat teksti mitu aastat. Ta töötas libreto viimistlemisel sageli koos selle autori(te)ga. Orkestreerimisel kasutas ta ulatuslikult orkestri võimalusi ning pani suurt rõhku rütmiinstrumentidele. Tema töödes oli alati eriline koht kooril ning tüki jooksul kuuldud meloodiate kokkuvõttena vaatemängulistel vaatuste ja kogu opereti finaalidel.
Muu
Imre Kálmáni järgi on nime saanud asteroid (4992) Kálmán.
Matori keel
Matori keel oli Uurali keelte samojeedi keelterühmas. Keel suri välja 1840. aastatel.
Seda räägiti Sajaanide mäestikus Mongoolia põhjapiiri lähistel. Matori keele kõnelejad elasid suurel alal Minussinski ümbruses Jenisseist Baikalini.
Matori keelel täheldati kolme murret.
Piret Krutob
Piret Krutob (a-ni 1990 Piret Päeva; sündinud 19. aprillil 1969 Tallinnas) on endine eesti allveeujuja.
Ta lõpetas 1987. aastal Tallinna 47. Keskkooli ja 1995. aastal Tartu Ülikooli kehakultuuriteaduskonna.
Ta alustas 1982. aastal allveesporditreeninguid Õnne Pollisinski juhendamisel.
Ta tuli aastatel 1987–1999 kiirusaladel 4 korda 4 ja allveeorienteerumises 8 korda Eesti NSV ja Eesti meistriks, sh tuli 1991. aastal Eesti absoluutseks meistriks. Ta sai 1985. aastal meistersportlaseks ja 1989. aastal suurmeistriks.
Ta võitis 1992. aastal allveeorienteerumise maailmameistrivõistlusel kaardiharjutuses kuldmedali ja naiskonnaharjutuses hõbemedali. Samal aastal tuli ta ka maailmakarikavõistluse üldvõitjaks.
Isiklikku
Piret Krutobi abikaasa on endine allveeujuja Tiit Krutob.
Maailma Kuubikuassotsiatsioon
pisi|WCA logo Maailma Kuubikuassotsiatsioon ehk World Cube Association ehk WCA on organisatsioon, mis reguleerib ja korraldab Rubiku kuubiku lahendamise võistlusi.
WCA asutasid 2004. aastal Ron van Bruchem Hollandist ja Tyson Mao USA-st. 2018. aasta oktoobris registreeriti see mittetulundusliku organisatsioonina.
2019. aasta alguse seisuga olid WCA juhatuse liikmed Alberto Pérez de Rada Fiol (Hispaania), Bob Burton (USA), Chris Wright (Suurbritannia) ja Olivér Perge (Ungari). 2021. aasta lõpu seisuga kuulusid juhatusse Callum Goodyear (Suurbritannia), Ethan Pride (Austraalia) ja Saransh Grover (India).
2015. aasta seisuga registreeris WCA 18 ala tulemusi: 2x2x2, 3x3x3 (Rubiku kuubik), 3x3x3 ühe käega, 3x3x3 vähimate käikudega, 3x3x3 jalgadega, 3x3x3 kinnisilmi, 3x3x3 multiple blindfolded, 4x4x4, 4x4x4 kinnisilmi, 5x5x5, 5x5x5 kinnisilmi, 6x6x6, 7x7x7, püraminks, megaminks, Square-1, Skewb ja Rubik's Clock. Kõigil neist on püstitatud ka ametlikud Eesti rekordid. Kuni 2012. aasta lõpuni olid ametlikud võistlusalad ka magic ja master magic. 2020. aastal alguses eemaldati jalgadega lahendamine ametlike võistlusalade seast.
Seisuga 23. juuni 2011 oli ametlikel võistlustel tavalise Rubiku kuubiku lahendamisel tulemuse kirja saanud 13 497 inimest. Seisuga 13. juuni 2012 oli neid 17 526. 2019. aasta veebruaris on see arv tõusnud 114 233-ni.
2015. aastal toimus WCA all 572 võistlust 64 riigis. Nende käigus sooritasid 19 431 inimest kokku 929 356 lahendamise katse. 2018. aastal toimus WCA all 1154 võistlust. Koroonapandeemia piiras paaril aastal võistluste läbiviimist oluliselt, kuid 2022 toimus juba 1069 võistlust 86 riigis.
Johann Conrad Bocris
Johann Conrad Bocris (4. oktoober 1727 Tann – 23. juuni/4. juuli 1765) oli Eesti vaimulik.
Ta sündis Tannis Rhöni mäestikus (praeguse haldusjaotuse järgi Fulda kreisis Kasseli ringkonnas Hesseni liidumaal). Ta lõpetas Coburgis gümnaasiumi. Aastast 1745 (immatrikuleeriti 20. oktoobril 1745) õppis ta usuteadust Halle ülikoolis. Seejärel oli ta Liivimaal parun Bruiningki juures koduõpetajaks. Ordineeriti 15. mail / 26. mail 1760 õpetajaks.
Ta oli aastatel 1760–1765 Rõngu Mihkli koguduse õpetaja.
Isiklikku
Tema abikaasa Justine Helene isa oli Järva-Peetri, Tarvastu ja Otepää Maarja koguduse õpetaja Johann Christoph Schmidt; abikaasa teine mees Joachim Friedrich Petersen oli Rõngu ja Rannu Püha Martini koguduse õpetaja.
Atlantica Online
Atlantica Online on NDOORS Corporationi loodud tasuta paljude mängijatega mängitav online-rollimäng (MMORPG).
Mängu tegevuspaik sarnaneb Maa põhjapoolkeraga, kuid ajalooline olustik ja sündmustik on fiktiivsed.
Mängija saab valida üheksa klassi vahel. Klasse eristavad nende käsutuses olevad relvad: mõõk, oda, kirves, mootorsaag, vibu, püss, kahur, kitarr, võlukepp. Lisaks on võimalik palgata erinevaid palgasõdureid, keda mängija kontrollib sarnaselt peategelasega. Korraga on mängija käsutuses kuni kaheksa palgasõdurit ja peategelane. Lisaks võitlusstiilile on võimalik omandada uusi meisterdamisoskusi (Crafting).
Mängus on oluline roll gildidel, mis valitsevad linnu, loovad riike ja sõdivad teiste riikidega.
Mängu teeb omapäraseks käikudel põhinev võitlussüsteem. Rünnates vaenlast, viiakse mängija ja vaenlase seltskond üheksast ruudust koosnevale võitlusväljale, kus kordamööda oma tegelasi ruutudel liigutatakse. Teine võitlussüsteem on taktikaline – mängijatel on võimalik oma tegelasi paigutada võitlusväljal mis tahes punkti.
Kare kellukas
Kare kellukas (Campanula cervicaria) on kellukaliste sugukonda ja kelluka perekonda kuuluv rohttaimeliik.
Kare kellukas on kaheaastane või püsik, kõrgusega 30–100 cm. Taime vars on kandiline ja tugev, läbimõõduga 3-5 mm. Alumised lehed on 15–20 cm pikad ja erinevalt kerakellukast pikliksüstjad või süstjad, ülemised lehed on lineaalsüstjad ja varreümbrised.
Pope'i maakond (Illinois)
Pope'i maakond (Pope County) on maakond Ameerika Ühendriikides Illinoisi osariigis.
Maakonna halduskeskus on Golconda.
Ajalugu
Maakond moodustati 1816. aastal.
Rahvastik
Elanike arv oli 2010. aasta rahvaloenduse järgi 4470.
Arvestuslik rahvaarvu muutus (1. juuli seisuga) :
Anastenária
Anastenária praktiseerijad on õigeusklikud. Nende traditsioonile eriti olulised pühakud on püha Konstantin ja püha Helena. Neile pühakutele on pühendatud kaks olulist iga-aastast pidustust, üks jaanuaris ja teine mais. Pidustus kestab mitu päeva, sisaldades muusikat ja tantsu, rongkäiku ja sümboolset loomohvrit. Pidustuse kõrgpunktiks on sütelkõndimise rituaal, mille käigus praktiseerijad (anastenarides) kõnnivad paljajalu hõõguvatel sütel, kandes püha Konstantini ja püha Helenat kujutavaid ikoone.
Anastenária rituaali praktiseerival kogukonnal on eriline pühamu konaki, kus asuvad pühakuid kujutavad ikoonid koos nende "riietamiseks" kasutatavate punaste rätikutega ja teised pühad esemed. Maikuu pidustuste esimese päeva õhtul tantsivad osalejad muusika ja teemakohaste laulude saatel. Pidustuste teisel päeval toimub rituaalis osalejate ja külaelanike rongkäik püha veega kaevu juurde ja sümboolne looma ohverdamine. Süüdatakse suur lõke, millest jäänud süte ümber osalejad õhtul tantsivad, kõndides üle hõõguvate süte ilma, et kuumus nende jalgu vigastaks.
Anastenária 't uurinud etnograafid on väitnud, et anastenária praktika algupära ulatub kristluse-eelsete rituaalideni.
Siin
pisi|Neli PCI Express laiendussiini (ülevalt x4, x16, x1 ja x16) ning traditsiooniline 32-bitine PCI välisseadmeühenduse laiendussiin (alumine) Siin (inglise bus) on arvuti või arvutivõrgu elektriliste ühenduste andmesidesüsteem. Siin hõlmab arvutisüsteemide komponentide vahelisi sidekanaleid ja protokolle.